Vi boede i et roligt område, ingen støj fra gaden om natten, men samtidig tæt på det hele. Der var sørget for alt - en udførlig bog om restauranter, indkøbsmuligheder og hvad man kunne få brug for. Ines informerede os grundigt ved overtagelsen på engelsk. Der var hyggeligt og hjemligt i lejligheden med de tre flotte badeværelser, som var nemt tilgængelige fra hvert sit soveværelse.